
	COMISIA PENTRU MUNCĂ ŞI PROTECŢIE SOCIALĂ



	Bucureşti,
	17 martie 2009

	Nr.
	27/39


R A P O R T

asupra proiectului de Lege pentru aprobarea Ordonanţei de urgenţă a Guvernului nr.118/2008 privind modificarea şi completarea unor acte normative în vederea eliminării legăturilor dintre nivelul unor drepturi de asistenţă socială şi nivelul salariului de bază minim brut pe ţară garantat în plată

În conformitate cu prevederile art.95 şi 115 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. PLx 21 din 2 februarie 2009 cu dezbaterea pe fond, în procedură de urgenţă, a proiectului de Lege pentru aprobarea Ordonanţei de urgenţă a Guvernului nr.118/2008 privind modificarea şi completarea unor acte normative în vederea eliminării legăturilor dintre nivelul unor drepturi de asistenţă socială şi nivelul salariului de bază minim brut pe ţară garantat în plată.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.1152/29.09.2008)

· avizul favorabil al Comisiei pentru buget, finanţe şi bănci (nr.22/32/5.03.2009)

· avizul favorabil al Comisiei juridice, de disciplină şi imunităţi (nr.31/89/25.02.2009)

· avizul favorabil al Comisiei pentru sănătate şi familie (nr.28/21/12 februarie 2009)

· avizul favorabil al Comisiei pentru egalitatea de şanse pentru femei şi bărbaţi (nr.37/135/26.02.2009)
· punctul de vedere al Guvernului transmis prin adresa nr.460/DRP din 02.02.2009.

Proiectul de lege are ca obiect de reglementare modificarea şi completarea unor acte normative din domeniul social, în scopul stabilirii unui alt mod de calcul al unor drepturi de asistenţă socială, care se acordau în funcţie de nivelul salariului de bază minim brut pe ţară garantat în plată. Actele normative modificate sunt următoarele:

a) Ordonanţa de urgenţă a Guvernului nr.148/2005 privind susţinerea familiei în vederea creşterii copilului

b) Legea nr.448/2006 privind protecţia şi promovarea drepturilor persoanelor cu handicap
c) Legea nr.122/2006 privind azilul în România

d) Legea nr.17/2000 privind asistenţa socială a persoanelor vârstnice.

Comisia propune Plenului Camerei Deputaţilor aprobarea proiectului de lege cu amendamente întrucât este necesară eliminarea legăturilor dintre nivelul unor drepturi de asistenţă socială şi nivelul salariului de bază minim brut pe ţară garantat în plată, în scopul evitării unor influenţe majore nedorite asupra bugetului de stat consolidat în urma creşterii cuantumului prestaţiilor sociale acordate prin raportare la salariul minim brut pe ţară garantat în plată.
Proiectul de lege face parte din categoria legilor organice, conform prevederilor art.73 alin.(3)  din Constituţia României, republicată.
La dezbaterile care au avut loc în şedinţa comisiei din 11 martie 2009 au participat, în conformitate cu prevederile art.55 din Regulamentul Camerei Deputaţilor, din partea Ministerului Muncii, Familiei şi Protecţiei Sociale:

· d-l Marius Lazăr – Secretar de Stat
· d-na Mihaela Grecu – director.
La lucrările comisiei au fost prezenţi 18 deputaţi, din totalul de 19 membri ai comisiei.

Raportul comisiei a fost adoptat cu unanimitate de voturi.
Proiectul de lege a fost adoptat de Senat în şedinţa din 29 octombrie 2008.

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 


În urma dezbaterilor, Comisia propune admiterea cu modificări a proiectului de lege, după cum urmează: 

Amendamente admise

În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea

amendamentelor propuse

	1
	__
	Titlul legii

Lege pentru aprobarea Ordonanţei de urgenţă a Guvernului nr.118/2008 privind modificarea şi completarea unor acte normative în vederea eliminării legăturilor dintre nivelul unor drepturi de asistenţă socială şi nivelul salariului de bază minim brut pe ţară garantat în plată


	Nemodificat 
	

	2
	__
	Articol unic. -  Se aprobă Ordonanţa de urgenţă a Guvernului nr.118 din 1 octombrie 2008 privind modificarea şi completarea unor acte normative în vederea eliminării legăturilor dintre nivelul unor drepturi de asistenţă socială şi nivelul salariului de bază minim brut pe ţară garantat în plată, publicată în Monitorul oficial al României, Partea I, nr.680 din 3 octombrie 2008.


	Art.I -  Se aprobă Ordonanţa de urgenţă a Guvernului nr.118 din 1 octombrie 2008 privind modificarea şi completarea unor acte normative în vederea eliminării legăturilor dintre nivelul unor drepturi de asistenţă socială şi nivelul salariului de bază minim brut pe ţară garantat în plată, publicată în Monitorul oficial al României, Partea I, nr.680 din 3 octombrie 2008, cu următoarea completare:

Autor: d-nii deputaţi Ioan Cindrea şi Dan Mircea Popescu


	Pentru respectarea normelor de tehnică legislativă, având în vedere amendamentul propus.

	3
	Titlul ordonanţei

Ordonanţei de urgenţă privind modificarea şi completarea unor acte normative în vederea eliminării legăturilor dintre nivelul unor drepturi de asistenţă socială şi nivelul salariului de bază minim brut pe ţară garantat în plată


	__
	Nemodificat 
	

	4
	Art.I.  - Ordonanţa de urgenţă a Guvernului nr.148/2005 privind susţinerea familiei în vederea creşterii copilului, publicată în Monitorul Oficial al României, Partea I, nr.1.008 din 14 noiembrie 2005, aprobată cu modificări şi completări prin Legea nr.7/2007, se modifică după cum urmează:


	__
	Nemodificat 
	

	5
	1. La articolul 16, alineatul (1) va avea următorul cuprins:

"Art.16. – (1) Pe perioada în care se beneficiază de indemnizaţia pentru creşterea copilului, contribuţia individuală de asigurări sociale de sănătate se calculează prin aplicarea cotei prevăzute de lege asupra valorii acesteia şi se suportă de la bugetul de stat."


	__
	Nemodificat 
	

	6
	2. La articolul 18, alineatul (6) va avea următorul cuprins:

"(6) În situaţia prevăzută la alin.(5) la stabilirea cuantumului indemnizaţiilor de asigurări sociale de sănătate se ia în calcul valoarea indemnizaţiei pentru creşterea copilului." 


	__
	Nemodificat 
	

	7
	Art.II. -  La articolul 13 din Legea nr.448/2006 privind protecţia şi promovarea drepturilor persoanelor cu handicap, republicată în Monitorul Oficial al României, Partea I, nr.1 din 3 ianuarie 2008, alineatele (1) şi (7) se modifică şi vor avea următorul cuprins:
„Art.13. - (1) Pe perioada în care o persoană beneficiază de drepturile prevăzute la art.12 alin.(1) lit.b), contribuţia individuală de asigurări sociale de sănătate se calculează prin aplicarea cotei stabilite de lege asupra sumei reprezentând valoarea indemnizaţiei pentru creşterea copilului cu handicap şi se suportă de la bugetul de stat." 
................................................

(7) În situaţia prevăzută la alin.(6), la stabilirea cuantumului indemnizaţiilor de asigurări sociale de sănătate se ia în calcul indemnizaţia prevăzută la art.12 alin.(1) lit.b)."


	__
	Nemodificat 
	

	8
	Art.III. – La articolul 20 alineatul (1) din Legea nr.122/2006 privind azilul în România, publicată în Monitorul Oficial al României, Partea I, nr. 428 din 18 mai 2006, cu modificările ulterioare, litera m) se modifică şi va avea următorul cuprins:
„m) să primească, la cerere, în limitele disponibilităţilor financiare ale statului, un ajutor lunar rambursabil, pentru o perioadă de maximum 6 luni, dacă, din motive obiective, este lipsit de mijloacele de existenţă necesare. Pentru motive întemeiate acest ajutor poate fi prelungit pentru încă o perioadă de cel mult 3 luni. Pentru anul 2009, cuantumul ajutorului se stabileşte la nivelul acordat în luna decembrie 2008, iar pentru următorii ani, cuantumul ajutorului se indexează prin hotărâre a Guvernului, în funcţie de indicele de creştere a preţurilor de consum prognozat an/an anterior.”

	__
	Nemodificat 
	

	9
	Art.IV. – La articolul 25 din Legea nr.17/2000 privind asistenţa socială a persoanelor vârstnice, republicată, în Monitorul Oficial al României, Partea I, nr. 157 din 6 martie 2007, alineatul (5) se modifică şi se completează după cum urmează:


	__
	Nemodificat 
	

	10
	1. Litera b) se modifică şi va avea următorul cuprins:

"b) diferenţa până la concurenţa valorii integrale a contribuţiei lunare de întreţinere se va plăti de către susţinătorii legali ai persoanelor vârstnice îngrijite în cămine, dacă realizează venit lunar, pe membru de familie, în cuantum mai mare decât 600 lei."


	__
	Nemodificat 
	

	11
	2. După litera b) se introduce o nouă literă, litera b1), cu următorul cuprins:

"b1) Cuantumul prevăzut la lit.b) se indexează prin hotărâre a Guvernului, în funcţie de indicele de creştere a preţurilor de consum prognozat an/an anterior."


	__
	Nemodificat 
	

	12
	__
	__
	- După articolul IV se introduce un nou articol, articolul V, cu următorul cuprins:

„Art.V. – Ordonanţa de urgenţă a Guvernului nr.105/2003 privind alocaţia familială complementară şi alocaţia de susţinere pentru familia monoparentală, publicată în Monitorul Oficial al României, Partea I nr.747 din 26 octombrie 2003, aprobată cu completări prin Legea nr.41/2004, cu modificările ulterioare, se modifică după cum urmează:

1. Articolul 2 se modifică şi va avea următorul cuprins:

«Art.2. -  Alocaţia familială complementară se acordă lunar familiei prevăzute la art.1, dacă aceasta realizează venituri nete lunare pe membru de familie de până la 470 lei.»

2. Articolul 7 se modifică şi va avea următorul cuprins:

«Art.7. - Alocaţia de susţinere se acordă lunar familiilor monoparentale, dacă realizează venituri nete lunare pe membru de familie de până la 470 lei.»”

Autor: d-nii deputaţi Ioan Cindrea şi Dan Mircea Popescu
	Pentru respectarea normelor de tehnică legislativă.

Prin Legea nr.236/2008 pentru modificarea şi completarea Ordonanţei de urgenţă a Guvernului nr.105/2003 privind alocaţia familială complementară şi alocaţia de susţinere pentru familia monoparentală, nivelul de venituri până la care se acordă cele două alocaţii reglementate s-a majorat de la 184 lei/persoană la ”salariul minim net pe economie”/persoană. În prezent, acest nivel net este de 466 lei. 

Având în vedere faptul că evoluţia salariului minim este stabilită pe alte baze decât cele utilizate în domeniul alocaţiilor familiale şi prestaţiilor sociale în general, precum şi dificultăţile de stabilire a valorii nete a salariului minim, s-a propus introducerea unui cuantum fix pentru această prestaţie.

	13
	__
	__
	Art.II. - Prevederile art.V din Ordonanţa de urgenţă a Guvernului nr.118/2008 privind modificarea şi completarea unor acte normative în vederea eliminării legăturilor dintre nivelul unor drepturi de asistenţă socială şi nivelul salariului de bază minim brut pe ţară garantat în plată se aplică începând cu luna următoare intrării în vigoare a prezentei legi.

Autor: d-nii deputaţi Ioan Cindrea şi Dan Mircea Popescu


	Pentru respectarea normelor de tehnică legislativă şi evitarea aplicării retroactive a prevederilor art.V.



Comisia propune aprobarea proiectului de lege în forma propusă în raport, cu unanimitate de voturi.

PREŞEDINTE,






SECRETAR,






Victor Paul Dobre





Kerekes Károly 

Şef serviciu, 

Consilier Elena MESAROŞ


Întocmit,


Expert Sorina Steliana SZABO

